### Szombathely Megyei Jogú Város

#### Közgyűlésének

Gazdasági és Városstratégiai Bizottsága

9700 Szombathely, Kossuth L. u. 1-3.

K I V O N A T

*a Gazdasági és Városstratégiai Bizottság*

*2017. december 11-i ülésének jegyzőkönyvéből*

**44. Javaslat a "Városfejlesztési alap- Képviselői keret" 2017. évi költségvetésben biztosított 63 000 eFt-os előirányzatának felhasználására**

**Előadó:** Lakézi Gábor, a Városüzemeltetési Osztály vezetője

**402/2017.(XII.11.) GVB. sz. határozat**

A Gazdasági és Városstratégiai Bizottság az Önkormányzat 2017. évi költségvetéséről szóló 4/2017. (III. 7.) önkormányzati rendelet 11. § (11) bekezdésében foglaltak szerint a „Városfejlesztési alap -Képviselői keret” előirányzat terhére a beérkezett kérelmeket az alábbiak szerint támogatja:

* Kántás Zoltán képviselő úr kérelme alapján – a 2017. évi költségvetésben biztosított „Városfejlesztési Alap- Képviselői keret” terhére – 1.000.000,- Ft-ot biztosít Szombathely-Zanat belterületén LED-es sebességkorlátra figyelmeztető berendezések, valamint informatikai háttérrel rendelkező jármű forgalomszámláló adatgyűjtő egység telepítésének költségeire.
* Ágh Ernő képviselő úr - a 2017. évi költségvetésben biztosított „Városfejlesztési Alap- Képviselői keret”, továbbá a 2016. évről áthozott képviselői kerete terhére

- 3.000.000,- Ft-ot biztosít a Szent Kvirin Plébánia részére a templom 80 éves évfordulója alkalmára, a főbejárat felett lévő 3 db ablak színes ólomüvegre történő cseréjének költségeire,

- 100.000,- Ft –ot biztosít a Vas Megyei Tudományos Ismeretterjesztő Egyesület részére, Böröczki Mihály szombathelyi költő soron következő verseskötetének megjelentetéséhez.

* Kopcsándi József képviselő Úr - a 2017. évi költségvetésben biztosított képviselői kerete terhére Derkovits Városrészért Egyesület részére 100.000,- Ft biztosítását kéri a szociálisan rászoruló családok karácsonyának támogatására.
* Sátory Károly képviselő Úr - a 2017. évi költségvetésben biztosított képviselői kerete terhére 300.000,- Ft Ft biztosítását kéri Bercsényi Miklós Általános Iskola részére iskolakert kialakítása céljából.
* Illés Károly alpolgármester úr – a 2017. évi költségvetésben biztosított képviselői kerete terhére A Stromfeld lakótelepen kialakított sportparkhoz csatlakozó zuzalékos járda kiépítéséhez 223.190,- Ft biztosítását kéri.
* Sátory Károly képviselő úr és a [Szombathelyi Evangélikus Egyházközség](http://www.szombathely-lutheran.hu/) Szeretetszolgálatáért Alapítvány elnökének kérelme alapján jóváhagyja a Bizottság 338/2017. (X. 25.), és a Közgyűlés 20/2017. (X. 26.) Kgy sz. számú döntésében meghatározott 500.000.- Ft összeg Szombathelyi Evangélikus Egyházközség (9700 Szombathely, Körmendi út 2.), mint kút építőjének részére történő átruházását.
* Illés Károly alpolgármester úr és a Neumannos Tanulókért Alapítvány elnökének kérelme alapján a Bizottság 303/2017 (X. 05.) GVB. sz. döntésében meghatározott 400.000.- Ft. felhasználását a támogatási cél változása tekintetében jóváhagyja. Az Alapítvány részére a támogatási összeget biztosítja a módosító kérelemben megadott ételkiszolgáló pult előtti tálcacsúsztató rács, hűtőszekrény, mikrohullámú sütő, és az ablakcserével összefüggő új függönykarnisok beszerzésére.
* Szuhai Viktor képviselő úr, - a Bizottság 342/2017 (XI.10.) GVB sz. határozatában tett felkérésére – benyújtott indoklását elfogadja, – a 2017. évi költségvetésben biztosított „Városfejlesztési Alap- Képviselői keret” terhére – 300.000,- Ft-ot biztosít a Sukothai Team Thai Box Egyesület (2400 Dunaújváros, Erkel kert 17.) részére, a 2017. december 9-én Horvátországban megrendezendő Pro-Am Interkontinentális verseny címéért induló, szombathelyi lakosú Horváth Győző versenyző felkészítési, utazási költségeire, és a nevezési díjra.
* A Joskar-Ola Lakótelepért Alapítvány 70834-9/2016. számú Támogatási szerződéshez benyújtott, költség elszámolására vonatkozó előterjesztést a Bizottság megtárgyalta, az Alapítvány elszámolását elfogadja.
* dr. Nemény András képviselő úr kérelme alapján – a 2017. évi költségvetésben biztosított „Városfejlesztési Alap- Képviselői keret” terhére – 200.000,- Ft-ot biztosít a Vas Megyei Diabéteszes Gyermekeket Segítő Egyesület (Szombathely, Széll K. u. 14.) részére, a 2018. január 13-án megrendezendő Országos Gyermek Diabeteses Nap megrendezésének költségeire.
* Balassa Péter képviselő úr – a 2017. évi költségvetésben biztosított „Városfejlesztési Alap- Képviselői keret” terhére – 100.000,-Ft biztosít a 7 Mérföld a közösségért Közhasznú Nonprofit Korlátolt Felelősségű Társaság részére az autizmussal élő vas megyei gyermekek számára.

Felelős: Dr. Puskás Tivadar polgármester

Molnár Miklós alpolgármester

Lendvai Ferenc a Gazdasági és Városstratégiai Bizottság elnöke

dr. Károlyi Ákos jegyző

(a végrehajtásért:

Lakézi Gábor Városüzemeltetési Osztály vezetője,

Stéger Gábor Közgazdasági és Adó Osztály vezetője)

Határidő: azonnal

Lendvai Ferenc sk.

a bizottság elnöke

Kivonat hiteléül:

Keringer Klaudia

jegyzőkönyvvezető